হিশাম নিশ্চিন্তে আছে। আগামী দুই তিনদিন বাইরে বের না হলেও তার চলবে। স্যুট রুমের নিয়ম হলো বাইরে যত প্রয়োজনই থাকুক দুই ভাইয়ের মিল না হওয়া পর্যন্ত বের হওয়া চলবে না। স্কুল কলেজ সব বাদ। শুধু খাওয়ার সময় হলে আম্মু এসে দুইজনকে খাইয়ে যান, আর দেখে যান দুইজনের মধ্যে মিল হয়েছে কি না। অনেকটা জেলখানার প্যারোলের মত। আম্মু সন্তুষ্ট হলে মুক্তি, না হলে পরের খাবাবের ওয়াক্তের জন্য বসে থাকা লাগবে। স্যুট রুমেই একটা অ্যাটাচড বাথরুম আছে, সুতরাং টয়লেট করার অজুহাতেও বাইরে যাওয়ার কোনো সুযোগ নেই।